b'\n_START_ARTICLE_\nGloucester, Anglija\n_START_SECTION_\nZgodovina\n_START_PARAGRAPH_\nOd kod izhaja ime Gloucester (Caer Glow, Gleawecastre, Gleucestre) ni mogo\xc4\x8de potrditi z listinskimi dokazi. V \xc4\x8dasu rimske okupacije je imel status garnizije ali kolonije Glevum, ustanovljene v \xc4\x8dasu vladanja cesarja Nerva. Dele nekdanjega obzidja so dokazali s \xc5\xa1tevilnimi arheolo\xc5\xa1kimi najdbami, kot so ostanki keramike in kovanci. Napisov skoraj ni. Dokaze o naselju po koncu rimske okupacije je mogo\xc4\x8de najti v Historia Brittonum (Zgodovina Brittov), kjer pi\xc5\xa1e, da naj bi Vortigernov dedek vladal v Gloucesteru. V bitki za Deorham leta 577 je bil Gloucester zaseden od Wessexa._NEWLINE_Zaradi svoje idealne lokacije ob reki, je leta 681 \xc3\x86thelred ustanovil samostan svetega Petra, kar je pomagalo mestu pri razvoju. \xc5\xa0e pred normansko osvojitvijo Anglije, je v Boroughu (administrativna regija) vladal \xc5\xa1erif, ki je prebival v gradu, ki je bil uporabljen kot kraljevo prebivali\xc5\xa1\xc4\x8de._NEWLINE_V \xc4\x8dasu anarhije je Gloucester podpiral kraljico Matildo. Kot prvi normanski vladar, grof Godwine, je skoraj stoletje kasneje postal Robert I. grof Gloucesterski. Kralj Henrik II. angle\xc5\xa1ki je leta 1155 izdal listino, s katero je dr\xc5\xbeavljanom dodelil enake pravice kot tistim v Londonu in Winchesteru. Drugi odlok Henrika II. jim je zagotovil prost prehod preko reke Severn. Prvi odlok je potrdil leta 1194 tudi kralj Rihard I.. Z listino kralja Ivana so bile leta 1200 Gloucesteru dodeljene pravice mesta._NEWLINE_V srednjem veku je bil glavni izvozni volne, ki je pri\xc5\xa1la iz Cotswolds in je bil predelana v Gloucesteru. Drugi izvoz je predstavljalo usnje in \xc5\xbeelezo (orodje in oro\xc5\xbeje). V Gloucesteru so imeli v tistem \xc4\x8dasu tudi veliko ribi\xc5\xa1ko industrijo. V letu 1223, po velikem po\xc5\xbearu, ki je uni\xc4\x8dil del Gloucester, so bile prepovedane slamnate strehe._NEWLINE_Kralj Rihard III. je leta 1483 izdal listino, s katero je kraj postal sredi\xc5\xa1\xc4\x8de okro\xc5\xbeja. Ta listina je bila potrjena leta 1489 in 1510, kot tudi druge listine, ki jih je prejel Gloucester, s strani britanske kraljice Elizabete I. in kralja Jakoba I.. Gloucester je bil mesto izvedbe se\xc5\xbeiga Johna Hooperja, \xc5\xa1kofa Gloucestera v \xc4\x8dasu kraljice Marije, ki je umrla mu\xc4\x8deni\xc5\xa1ke smrti leta 1555. leta 1580 je kraljica Elizabeta I. Gloucesteru podelila status pristani\xc5\xa1\xc4\x8da._NEWLINE_Bitka za Gloucester v 1643, je bila ena od najpomembnej\xc5\xa1ih bitk v angle\xc5\xa1ki dr\xc5\xbeavljanski vojni, v kateri so zmagali oblegani parlamentarci._NEWLINE_Pred izgradnjo mosta \xc4\x8dez Severn leta 1966, je bil Gloucester najni\xc5\xbeja to\xc4\x8dka pre\xc4\x8dkanja reke. Tam je bil cestni most, ki je bil zgrajen leta 1829 (\xc5\xa1kotski arhitekt in gradbenik Thomas Telford) in je znan po svojem zelo ravno zgrajenem loku. Zaradi svoje elegance in svoje ozke \xc5\xa1irine se ne uporablja ve\xc4\x8d za promet. Od leta 1974 je bil zgrajen nov vzporeden sodoben cestni most._NEWLINE_Ena izmed nenavadnih britanskih tradicij, ki se izvajajo \xc5\xbee 200 let, katere izvor ni znan, poteka zadnji vikend v maju na Cooperja Hill, Gloucester, to je kotaljenje kolobarjev sira._NEWLINE_Dne 23. julija 2007 je Gloucester prizadela poplava stoletja, poplavljen je bil velik del mesta.'